মতিউর রহমান (সাংবাদিক)

মতিউর রহমান (জন্ম: ১৫ এপ্রিল, ১৯৪৬) একজন বাংলাদেশী সাংবাদিক ও লেখক৷ তিনি বাংলাদেশের বহুল প্রচারিত দৈনিক প্রথম আলোর সম্পাদক ও প্রকাশক৷ ২০০৫ সালে মতিউর রামোন ম্যাগসেসে পুরস্কার লাভ করেন। মতিউর রহমান ১৯৪৬ সালের ২ জানুয়ারি ভারতের কোলকাতায় জন্মগ্রহণ করেন৷ তার বাবার নাম ফজলুর রহমান এবং মায়ের নাম লুৎফুনন্নেসা বেগম৷ তার স্ত্রীর নাম মালেকা বেগম৷ তাদের এক ছেলে এক মেয়ে৷ ছেলের নাম মাহমুদুর রহমান এবং মেয়ের নাম মোহসীনা বেগম৷ মতিউর রহমান ঢাকা বিশ্ববিদ্যালয়ের পরিসংখ্যান বিভাগের ছাত্র ছিলেন৷ ছাত্র জীবনে তিনি বাংলাদেশ ছাত্র ইউনিয়নের সদস্য ছিলেন এবং ১৯৬২-১৯৬৬ সাল পর্যন্ত বাংলাদেশ ছাত্র ইউনিয়নের কেন্দ্রীয় কমিটির নেতৃত্বে ছিলেন৷ ১৯৬৫-১৯৬৮ সাল পর্যন্ত তিনি ঢাকা বিশ্ববিদ্যালয় সাংস্কৃতিক সংসদের সাধারণ সম্পাদক ছিলেন৷ যৌবনে তিনি বাংলাদেশের কমিউনিস্ট পার্টির সক্রিয় কর্মী হিসাবে রাজনীতিতে অংশগ্রহণ করেছেন এবং ১৯৭৩-১৯৯০ সাল পর্যন্ত কেন্দ্রীয় কমিটির নেতৃত্বে ছিলেন৷ এছাড়া তিনি ১৯৬১ সালে নওয়াবপুর সরকারি উচ্চ বিদ্যালয় থেকে এসএসসি, ১৯৬৩ সালে ঢাকা কলেজ থেকে এইচএসসি পাস করেন৷ ঢাকা বিশ্ববিদ্যালয় থেকে ১৯৬৬ সালে স্নাতক এবং ১৯৬৭ সালে পরিসংখ্যানে স্নাতকোত্তর সম্পন্ন করেন৷ ১৯৭০ সাল থেকে ১৯৯১ সাল পর্যন্ত সাপ্তাহিক একতা’র সম্পাদক হিসেবে দায়িত্ব পালন করেন মতিউর রহমান৷ ১৯৯২ সালে তিনি দৈনিক ভোরের কাগজ পত্রিকায় যোগ দেন৷ ১৯৯৮ সাল পর্যন্ত সম্পাদক হিসাবে দায়িত্ব পালন করেন৷ ১৯৯৮ সালে প্রতিষ্ঠিত দৈনিক প্রথম আলো পত্রিকার প্রতিষ্ঠা এবং পত্রিকার সম্পাদক হিসেবে দায়িত্ব পালন করছেন তিনি৷ ১৯৯৮ সাল থেকে এ পত্রিকার প্রকাশক ছিলেন মাহফুজ আনাম৷ বর্তমানে মতিউর রহমান এ পত্রিকার সম্পাদকের পাশাপাশি প্রকাশক হিসেবে দায়িত্ব পালন করছেন৷ এর পাশাপাশি তিনি নিউজপেপার ওনার্স অ্যাসোসিয়েশন অব বাংলাদেশের সহ-সভাপতি, জাতীয় প্রেসক্লাবের সদস্য এবং ৮ম ওয়েজ বোর্ড কমিশন অব বাংলাদেশের সদস্য হিসেব কাজ করছেন৷ মতিউর রহমান ২০০৫ সালে সাংবাদিকতা, সাহিত্য ও সৃজনশীল যোগাযোগের জন্য রামোন ম্যাগসেসে পুরস্কার লাভ করেন৷ তিনি ৫টি গ্রন্থ রচনা করেছেন এবং ৯টি গ্রন্থ সম্পাদনা প্রকাশ করেছেন৷ কার রাজনীতি কীসের রাজনীতি, (২০০৪) ইতিহাসের সত্য সন্ধানে, বিশিষ্টজনদের মুখোমুখি, (২০০৪) ধনীক গোষ্টির লুটপাটের কাহিনী, (১৯৮৭) খোলা হাওয়া খোলা মন, (১৯৮৮) এক দফা, এরশাদ সরকার ও বিকল্প ভাবনা, (১৯৮৮) যেখানে আমাদের আশা, (২০০৪) আমার স্বপ্ন, (২০০৪) কৃতিদের মুখ, (২০০৪) আমার ভালোবাসা, (২০০৪) এখনই যা করতে হবে, (২০০৪) আমাদের কালের নায়কেরা, (২০০৩) একুশের পটভূমি, একুশের স্মৃতি, (২০০৩) স্বাগত ২০০০, (২০০১) প্রথম আলোর মুক্ত সংলাপ, (২০০১) "ম্যাগসেসে পুরস্কার সংক্রান্ত খবর"। ১৩ জুলাই ২০০৬ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০০৬।  "Bangladesh through Matiur Rahman of Prothom Alo's eyes"। AdGully। ২২ নভেম্বর ২০১০। ১৯ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Matiur Rahman" (পিডিএফ)। Ramon Magsaysay Award Foundation। ১৬ জুন ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ এপ্রিল ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "মতিউর রহমান" (পিডিএফ)। র‌্যামন ম্যাগসেসে এওয়ার্ড ফাউন্ডেশান। ১৬ জুন ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ এপ্রিল ২০১৩।  বিডিনিউজ টোয়েন্টিফোর ডটকমঃ পেশাজীবিদের সঙ্গে ইফতার করলেন প্রধানমন্ত্রী, সংগ্রহঃ ২৬ ডিসেম্বর, ২০১১ইং[স্থায়ীভাবে অকার্যকর সংযোগ] রামোন ম্যাগসেসে পুরস্কার ফাউন্ডেশানের তথ্যতীর্থ[স্থায়ীভাবে অকার্যকর সংযোগ] উইকিউক্তিতে মতিউর রহমান (সাংবাদিক) সম্পর্কিত উক্তির সংকলন রয়েছে।